b'\n_START_ARTICLE_\nLansangang N916 (Pilipinas)\n_START_PARAGRAPH_\nAng Pambansang Ruta Blg. 916 o N916 ay isang 11 kilometro (o 6.8\xc2\xa0milyang) pambansang daang sekundarya na may dalawa hanggang apat na mga landas at binubuo ng tatlong pangunahing mga karsada sa Lungsod ng Dabaw. Isa ito sa pangunahing mga daan na nag-uugnay ng kanluran at silangang bahagi ng lungsod.\n_START_SECTION_\nPaglalarawan ng ruta\n_START_PARAGRAPH_\nBinubuo ang Pambansang Ruta Blg. 916 (N916) ng mga sumusunod na bahagi:\n_START_SECTION_\nBulebar Quimpo\n_START_PARAGRAPH_\nAng Bulebar Quimpo ay isang 4 na kilometro (2.5\xc2\xa0milyang) lansangan na nag-uugnay ng AH26 sa Tulay ng Bolton. Mayroon din itong sangandaan malapit sa Tulay ng Bolton na nag-uugnay sa isang daang tersiyaryo na nagsisilbi ring maikling daan sa AH26.\n_START_SECTION_\nKalye Leon Garcia\n_START_PARAGRAPH_\nAng Kalye Leon Garcia ay isang 2 kilometro (1.2 milyang) kalye na nag-uugnay ng N916 sa Agdao Flyover. Nag-uugnay rin ito sa N919 o Abenida Santa Ana sa Uyanguren.\n_START_SECTION_\nKalye R. Castillo\n_START_PARAGRAPH_\nKalye R. Castillo ay isang 5 kilometro (3.1 milyang) kalye na nag-uugnay ng silangan bahagi ng N916 pabalik sa AH26. Ini-uugnay nito ang Agdao sa Lanang.'